سەرچاوەیەک ڕایگەیاندووە کە سەرکردە شێعەکانی عێراق لە ماڵی هادی عامری سەرۆکی هاوپەیمانی فەتح کۆبوونەتەوە و پێکەوە سێ پرسی گرنگیان تاوتوێ کردووە.
ئەو سەرچاوە ئاشکرای کردووە کە سەرکردە شێعەکان پرسی بڵاوبوونەوەی ڤایرۆسی کۆرۆنا و لاوازبوونی حکومەتیان لە بەرەنگاربوونەوەی ئەم پەتایە لە؟ناوچەکانی باشوری عێراق تاوتوێ کردووە.
قەیرانی ئابوری و چۆنیەتی ڕزگارکردنی عێراق لە لێکەوتەکانی دابەزینی نرخی نەوت و کورتهێنانی بودجە تەوەرێکی دیکەی کۆبوونەوەی سەرکردە شێعەکان بووە.
ئەوان هەروەها ڕووداوەکەی پێنج شەممە شەوی بەغدا و هێرشەکەی دژە تیرۆری عێراقیان بۆ سەر کەتائیبی حیزبووڵا تاوتوێ کرد و بە سەرەتایەکی مەترسیدار بۆ دۆخی ئەمنی عێراق ناویان بردووە./.